CELEX: C2006/331/10
Language: da
Date: 2006-12-30 00:00:00
Title: Sag C-5/05: Domstolens dom (Tredje Afdeling) af 23. november 2006 — Staatssecretaris van Financïen mod Joustra, B.F. (anmodning om præjudiciel afgørelse fra Hoge Raad der Nederlanden — Nederlandene) (Fiskale bestemmelser — harmonisering af lovgivningerne — direktiv 92/12/EØF — punktafgifter — vin — artikel 7-10 — fastlæggelse af den medlemsstat, hvori afgiften forfalder — privatpersons anskaffelse til eget brug og til andre privatpersoners brug — transport til en anden medlemsstat ved en transportvirksomhed — ordning, der finder anvendelse i bestemmelsesmedlemsstaten)

30.12.2006   
            
            
               DA
            
            
               Den Europæiske Unions Tidende
            
            
               C 331/7
            
         Domstolens dom (Tredje Afdeling) af 23. november 2006 — Staatssecretaris van Financïen mod Joustra, B.F. (anmodning om præjudiciel afgørelse fra Hoge Raad der Nederlanden — Nederlandene)
   (Sag C-5/05) (1)
   
   (Fiskale bestemmelser - harmonisering af lovgivningerne - direktiv 92/12/EØF - punktafgifter - vin - artikel 7-10 - fastlæggelse af den medlemsstat, hvori afgiften forfalder - privatpersons anskaffelse til eget brug og til andre privatpersoners brug - transport til en anden medlemsstat ved en transportvirksomhed - ordning, der finder anvendelse i bestemmelsesmedlemsstaten)
   (2006/C 331/10)
   Processprog: nederlandsk
   Den forelæggende ret
   Hoge Raad der Nederlanden
   Parter i hovedsagen
   
      Sagsøger: Staatssecretaris van Financïen
   
      Sagsøgt: Joustra, B.F.
   Sagens genstand
   Anmodning om præjudiciel afgørelse — Hoge Raad der Nederlanden — fortolkning af artikel 7, 8 og 9 i Rådets direktiv 92/12/EØF af 25. februar 1992 om den generelle ordning for punktafgiftspligtige varer, om oplægning og omsætning heraf samt om kontrol hermed (EFT L 76, s. 1) — vin købt uden økonomisk vinding for øje i en medlemsstat af statsborgere i en anden medlemsstat og transporteret af et firma fra den sidstnævnte medlemsstat — punktafgifter betalt i den første medlemsstat
   Konklusion
   Rådets direktiv 92/12/EØF af 25. februar 1992 om den generelle ordning for punktafgiftspligtige varer, om oplægning og omsætning heraf samt om kontrol hermed, som ændret ved Rådets direktiv 92/108/EØF af 14. december 1992, skal fortolkes således, at direktivets artikel 7, og ikke dets artikel 8, finder anvendelse, når som i hovedsagen en privatperson, der ikke optræder erhvervsmæssigt og ikke handler med økonomisk vinding for øje, i en første medlemsstat til eget brug og til andre privatpersoners brug erhverver punktafgiftspligtige varer, der er overgået til forbrug i denne medlemsstat, og på egne vegne lader dem transportere til en anden medlemsstat af en transportvirksomhed, der er etableret i denne anden stat, således at punktafgifterne også opkræves i denne stat. I henhold til direktivets artikel 7, stk. 6, godtgøres punktafgifter, der er erlagt i den første stat, i et sådant tilfælde i henhold til direktivets artikel 22, stk. 3.
   
      (1)  EUT C 69 af 19.3.2005.